આખી દુનિયામાં મચ્છરોના કારણે અબજો રૂપિયાનો કારોબાર ચાલે છે. કેટલી બધી ઇન્ટસ્ટ્રીઝ અને અસંખ્ય લોકો મચ્છર મારવાના કે તેને દૂર રાખવાના કારોબાર ઉપર નભે છે. બાય ધ વે, મચ્છરો માટે તમે કેટલું બજેટ ફાળવો છો? થોડું ઘણું તો બધાએ રાખવું જ પડે છે. મચ્છરોનો પ્રતિકાર એ ઘર ઘરની સમસ્યા બની ગયો છે. જ્યારે કોઇ અન્ય સાધનો અવેલેબલ ન હતાં ત્યારે એટલે કે પ્રાચીન સમયમાં લોકો લીમડાનાં પાંદડાંનો ધુમાડો કરીને મચ્છરોને ભગાડતા. જોકે હજુ પણ આ જૂની રીત જરાક નવી રીતે અપનાવવામાં આવે છે. ફોગિંગ કરી મચ્છરોથી મુક્તિ મેળવવાના પ્રયાસો થાય છે. મચ્છરદાની એ બેસ્ટ અને નિર્દોષ વિકલ્પ છે. જોકે મચ્છરદાનીમાં ઘૂસતા પહેલાં એ ચેક કરી લેવું પડે છે કે ક્યાંક એકાદું મચ્છર અંદર રહી ગયું નથીને. જો એવું થાય તો લેને કે દેને પડ જાયે.